નવી દિલ્હીઃ દેશની સેન્ટ્રલ બેંકે રેપો રેટ વધારવાનો નિર્ણય કર્યો છે. આરબીઆઈ ગવર્નર ઉર્જિત પટેલની અઘ્યક્ષતામાં મોનિટરી પોલિસી કમિટીએ રેપો રેટને 25 બેસિસ પોઈન્ટ્સ વધારીને 6.50 કરી નાખ્યો. સાથે જ રિવર્સ રેપો રેટને પણ 25 બેસિસ પોઈન્ટ વધારીને 6.25 ટકા કરી નાખ્યો. કમિટીએ નાણાંકીય વર્ષ 2018-19માં દેશની જીડીપી વૃદ્ધિ દર 7.4 ટકા રહેવાનું અનુમાન દર્શાવ્યું છે. તો જુલાઈ-સપ્ટેમ્બર ક્વોર્ટરમાં મોંઘવારી દર 4.6 ટકા, જુલાઈ-ડિસેમ્બર છ માસિકમાં 4.8 ટકા જ્યારે આગામી વર્ષ પહેલા ક્વાર્ટરમાં મોંઘવારી દર 5 ટકા રહેવાનો અનુમાન છે.